burgasdotpro/wikipedia huggingface dataset:
Le Rœulx

Le Rœulx je belgické mesto vo Valónskom regióne v provincii Hennegavsko. 
Obyvateľstvo.
Mesto má približne 8 220 obyvateľov (2010).
Mestské časti.
Od 1. januára 1977 mesto Le Rœulx pozostáva z týchto častí (bývalých obcí):
Vzdialený most

Vzdialený most je vojnový film s tematikou druhej svetovej vojny zo 70-tych rokov 20. storočia. Film bol inšpirovaní skutočnými vojnovými udalosťami z roku 1944 (Operácia Market Garden).
Dej.
V auguste 1944 bol oslobodený Paríž. Spojeneckej armáde však chýbalo dostatočné zásobovanie. Generál Montgomery vymyslel plán menom Market Garden. Skladala sa z dvoch operácií - operáciu Market uskutočnili výsadkové sily (82. a 101. americká výsadková divízia, 1. britská vzdušná výsadková divízia), operáciu Garden uskutočnili pozemné sily (XXX. britský zbor). Hlavnou úlohou bolo vybojovať a udržať tri mosty cez Rýn v Holandsku v mestách Eindhoven, Nijmegen a Arnhem. Celú akciu komplikujú terénne možnosti pristátia dopravných lietadiel, vojaci musia zoskakovať padákmi a premiestniť sa do Arnhemu vzdialeného 12 km. Pozemné sily pri Nijmegene potrebujú ovládnuť obe strany mosta, na druhú stranu rieky sa môžu dostať iba pomocou člnov, pod paľbou nemeckých obrancov. Celková situácia sa pre spojencov nevyvíja dobre. A operácia sa skončí neúspechom.
Fakty.
Vzdialeným mostom z názvu filmu bol most cez rieku Rýn v Arnheme. Most sa pokúšal dobyť a udržať 2. prápor britských výsadkárov pod velením generálplukovníka Johna Frosta. V súčasnosti nesie most jeho meno.
Kto za pravdu horí

Kto za pravdu horí (pôvodne Sláva šľachetným alebo Sláva statočným) je názov hymnickej básne, ktorú napísal evanjelický farár Karol Kuzmány. Báseň vyšla prvýkrát v literárnej prílohe Slovenských národných novín - Orol tatranský, 4. apríla 1848 pod názvom Sláva šlechetním. Českú verziu textu zapísal Kuzmány 4. marca 1852 vo Viedni do viazaného pamätníka Adely Ostrolúckej. Báseň bola viackrát pretlačená ešte za autorovho života. Melódiu k nej zložil hudobný skladateľ Štefan Fajnor, veľký Hurbanov podporovateľ a zástanca, priateľ a švagor Štefánikovho otca, krstný otec M.R.Štefánika.
Text.
Kto za pravdu horí v svätej obeti, kto za ľudstva právo život posvätí,
kto nad krivdou biednych slzu vyroní: tomu moja pieseň slávou zazvoní.
Keď zahrmia delá, orol zaveje, za slobodu milú kto krv vyleje,
pred ohnivým drakom kto vlasť zacloní: tomu moja pieseň slávou zazvoní.
Kto si stojí slovu, čo priam zhŕkne svet, komu nad statočnosť venca v nebi niet,
koho dar nezvedie, hrozba neskloní: tomu moja pieseň slávou zazvoní.
Pán Boh šľachetnosti nebo vystavil, večné on pre podlosť peklo podpálil;
kto ctí pravdy božskej Božské zákony: tomu moja pieseň slávou zazvoní.
Zaujímavosti.
Kuzmányho rukopis má niekoľko odchýlok od vytlačeného textu — názov „Sláva statočnosti, r. 1846“; 7. verš mal ukončenie: „kto rod zacloní“; 13. verš začiatok: „Boh sám šľachetnosti“.
Posledná verzia používaná v ECAV od r. 1992 - 9. verš - Kto si stojí v slove, čo priam zhŕkne svet, 10. verš - komu nad statočnosť venca v svete niet
The Birthday Massacre

The Birthday Massacre je kanadská rocková skupina, založená v Toronte roku 1999.
Chibi

Chibi (* 26. apríl 1977, Toronto, Ontário, Kanada) je speváčka kanadskej hudobnej skupiny The Birthday Massacre.
Spolupracovala tiež s fínskou hudobnou skupinou Vanity Beach, na ich debutovom albume "Nights of the New" naspievala pieseň „The Knight Murders“, a americkou hudobnou skupinou Kill Hannah, na ich šiestom albume "Wake Up the Sleepers" naspievala pieseň „Mouth to Mouth“.
V roku 2009 ju oslovila wrestlingová asociácia WWE, aby naspievala pieseň „Hurt You“ pre wrestlerku Katie Lea Burchill.
Nothing and Nowhere

Nothing and Nowhere je debutový album kanadskej hudobnej skupiny The Birthday Massacre, ktorý bol vydaný roku 2002.
Violet (album)

Violet je druhý štúdiový album kanadskej hudobnej skupiny The Birthday Massacre, ktorý bol vydaný roku 2004 ako EP a o rok neskôr ako LP.
Blue (album)

Blue je v prvé DVD kanadskej hudobnej skupiny The Birthday Massacre, ktoré bolo vydané roku 2005.
Walking with Strangers

Walking with Strangers je tretí štúdiový album kanadskej hudobnej skupiny The Birthday Massacre, ktorý bol vydaný roku 2007.
Looking Glass

Looking Glass je EP kanadskej hudobnej skupiny The Birthday Massacre, ktoré bolo vydané roku 2008.
Show and Tell

Show and Tell je koncertný album kanadskej hudobnej skupiny The Birthday Massacre, ktorý bol vydaný roku.
Pins and Needles

Pins and Needles je štvrtý štúdiový album kanadskej hudobnej skupiny The Birthday Massacre, ktorý bol vydaný roku 2010.
Litochoro

Litochoro (gr. "Λιτόχωρο" - Litochoro - doslova: Kamenná dedina) je mesto v Grécku, v krajskej jednotke Pieria v Makedónii. Nachádza sa 90 km južne od Solúna, 20 km od mesta Katerini a pri vrchu Olymp. Žije tu okolo 7 000 obyvateľov. Je to významná turistická lokalita, odtiaľto sa konajú túry na Olymp. Blízke dediny sú Plaka a prístavná Gritsa. V okolí sa pestujú olivovníky, mesto je známe pre svoj tradičný karneval a rôzne oslavy, ako sviatok vína.
Dejiny.
V staroveku oblasť obývali Macedónci, nachádzalo sa tu mesto Pimpleia. Samotné Litochoro bolo založené v neskorobyzantskom období alebo počas tureckej nadvlády, medzi 14.15. stor. Litochoro hralo dôležitú úlohu v Gréckej vojne za nezávislosť, pôsobil tu aj slávny národný buditeľ, spisovateľ Rigas Fereos.
Cerasinops

Cerasinops bol rod malého rohatého dinosaura, ktorý žil v období vrchnej kriedy (asi pred 80 miliónmi rokov). Fosílne pozostatky tohto dinosaura boli objavené v montanskom súvrství Two medicine.
Cerasinops bol pomenovaný a opísaný Brendou Chinneryovou a Jackom Hornerom v roku 2007 na základe 80% kompletného exemplára. Cerasinops bol príslušníkom skupiny Ceratopsia, tzv. rohatých dinosaurov s papagájovitým zobákom a hlavovým golierom, ktoré žili v období vrchnej kriedy na území dnešnej Ázie a Severnej Ameriky. V rámci tejto skupiny je považovaný za bazálneho (primitívneho) zástupcu skupiny Neoceratopsia a za príslušníka čeľade Leptoceratopsidae.
Typový a jediný druh tohto rodu je Cerasinops hodgskissi.
Tiger džungľový indický

Tiger džungľový/pásavý/pruhovaný indický alebo tiger indický alebo zriedkavo (?nesprávne) tiger džungľový/pásavý/pruhovaný bengálsky () je tigrí poddruh pôvodom z Indie, Bangladéša, Nepálu a Bhutánu. Bol klasifikovaný ako ohrozený podľa IUCN, pretože jeho populácia sa odhaduje na menej ako 2500 jedincov a klesá. Bengálsky tiger je napriek tomu najpočetnejší tigrí poddruhuh – populácia sa odhaduje na 1706 v Indii, 200 v Bangladéši, 155 v Nepále a 67 až 81 v Bhutáne. Bengálsky tiger je národné zviera Bangladéša. Tigris Panthera je národné zviera Indie. Najväčšie sústredenie tigra je v hustých mangrovových močiaroch v oblasti Sundarbans, kde žije asi 500 jedincov. 
Tiger dosahuje dĺžku 1,4 – 2,8 metra, v kohútiku meria 90 – 100 centimetrov, váži okolo . Počet mláďat je 1 – 6, obyčajne to bývajú 3 – 4 mláďatá na jednu matku. Jeden samec môže mať 3 – 4 samice, čo zaleží od veľkosti jeho územia a počtu samíc na ňom. O mláďatá sa stará len matka, otec ich príde len z času na čas pozrieť. Mláďatá až do dvoch rokov žijú s matkou. V prvých troch mesiacoch sa živia len materským mliekom, potom prechádzajú na mäso, ktoré im loví matka. O niekoľko mesiacov neskôr sa začínajú hravou formou učiť loviť – matka im predhadzuje vopred zneškodnenú korisť, ktorú majú usmrtiť. Na lov sa vydávajú po dovŕšení prvého roku života, a to len pod dozorom matky, ktorá na nich dozerá ďalší rok.
&lt;br&gt;Keď majú mladé tigre dva roky, buď odchádzajú od matky samé, alebo ich matka vyženie, keď sa pripravuje na ďalší vrh. Samice si hľadajú teritórium blízko svojej matky, zatiaľčo samce sa vydávajú na dlhšie putovanie. Najčastejším zdrojom potravy tigrov v Sundarbanse je axis škvrnitý, ale nepohrdne ani divou sviňou či sambarom. Tiger na rozdiel od svojej koristi vie aj dobre plávať.
Haluška (priezvisko)

Haluška je slovenské priezvisko, odvodené od rovnomenného pokrmu. Vyskytuje sa na celom Slovensku, najčastejšie je v Pohorelej (okres Brezno).
Korunka Božieho milosrdenstva

Korunka Božieho milosrdenstva alebo Korunka k Božiemu milosrdenstvu alebo Ruženec Božieho milosrdenstva je rímskokatolícka modlitba, ktorá sa modlí na ruženci.
Svätá Faustína Kowalská píše vo svojom denníku, že túto modlitbu jej zjavil Ježiš v roku 1935. Znie nasledovne:
Na začiatku sa modlí Otče náš, Zdravas Mária a Verím v Boha.
Na zrnkách Otčenáša sa potom modlí: "Večný Otče, obetujem Ti telo a krv, dušu i božstvo Tvojho najmilšieho Syna a nášho Pána Ježiša Krista na odčinenie našich hriechov i hriechov celého sveta." Na zrnkách Zdravasov sa modlí: "Pre jeho bolestné umučenie maj milosrdenstvo s nami i s celým svetom."
Na konci je modlitba: "Svätý Bože, Svätý Mocný, Svätý Nesmrteľný, zmiluj sa nad nami i nad celým svetom." Opakuje sa 3 krát.
Tábor (vrch)

Tábor alebo Vrch Tábor alebo (jazykovo nevhodne) Hora Tábor ( ("Har Tavor"), ) je vrch v oblasti Galilea, na východnej hranici Jezraelského údolia, 17 km západne od Galilejského jazera a dosahuje výšku .
Okolie a prístup.
Tábor je izolovaný vrch, na západnej strane s ním susedí vrch "Har Dvora". Južne od vrchu preteká rieka "Nachal Tavor", ktorá odvodňuje oblasť do rieky Jordán. 
Pod vrchom Tábor vedie komunikácia číslo 65, spájajúca Chaderu a Kirjat Šmonu, z ktorej vedú na vrch dve cesty. Prvá cez obec Daburija a Šibli-Umm al-Ganam a druhá cez Iksal. Pre turistov sa využívajú taxíky, ktoré vyvážajú pútnikov na vrchol hory.
Tábor v Biblii.
Vrch Tábor sa prvýkrát spomína v Biblii v knihe Jozue ako hranica medzi tromi kmeňmi - Zebulun, Issachar a Naftali. Spomína sa aj v Knihe sudcov v časti o prorokyni Debore, ktorá prikázala izraelskému vodcovi Barakovi: „Pán, Izraelov Boh, ti rozkazuje: Choď, tiahni na vrch Tábor a vezmi so sebou desaťtisíc mužov z Neftaliho synov a zo Zabulonových synov!"
a Barak potom z vrchu porazil kanaánske vojsko.
Podľa kresťanskej tradície sa na vrchu Tábor udialo Premenenie Pána, ktoré popisuje Nový zákon. V priebehu Premeny sa Ježiš rozprával s Mojžišom a Eliášom, ktorý predpovedal jeho smrť. Na pamiatku tejto udalosti bol neskôr na hore postavený kostol Premenenia Pána, pravoslávny monastier a rímskokatolícky františkánsky kláštor.
Lessines

Lessines je belgické mesto vo Valónskom regióne v provincii Hennegavsko.
Obyvateľstvo.
Mesto má približne 18 346 obyvateľov (2010).
Mestské časti.
Od 1. januára 1977 mesto Lessines pozostáva z týchto častí (bývalých obcí):
Leuze-en-Hainaut

Leuze-en-Hainaut je belgické mesto vo Valónskom regióne v provincii Hennegavsko.
Obyvateľstvo.
Mesto má približne 13 407 obyvateľov (2010).
Mestské časti.
Od 1. januára 1977 mesto Leuze-en-Hainaut pozostáva z týchto častí (bývalých obcí):
Mouscron

Mouscron je belgické mesto vo Valónskom regióne v provincii Hennegavsko.
Obyvateľstvo.
Mesto má približne 54 651 obyvateľov (2010).
Mestské časti.
Od 1. januára 1977 mesto Mouscron pozostáva z týchto častí (bývalých obcí):
Péruwelz

Péruwelz je belgické mesto vo Valónskom regióne v provincii Hennegavsko.
Obyvateľstvo.
Mesto má približne 16 993 obyvateľov (2010).
Mestské časti.
Od 1. januára 1977 mesto Péruwelz pozostáva z týchto častí (bývalých obcí):
Saint-Ghislain

Saint-Ghislain je belgické mesto vo Valónskom regióne v provincii Hennegavsko.
Obyvateľstvo.
Mesto má približne 22 896 obyvateľov (2010).
Mestské časti.
Od 1. januára 1977 mesto Saint-Ghislain pozostáva z týchto častí (bývalých obcí):
Soignies

Soignies je belgické mesto vo Valónskom regióne v provincii Hennegavsko.
Obyvateľstvo.
Mesto má približne 26 169 obyvateľov (2010).
Mestské časti.
Od 1. januára 1977 mesto Soignies pozostáva z týchto častí (bývalých obcí):
Thuin

Thuin je belgické mesto vo Valónskom regióne v provincii Hennegavsko.
Obyvateľstvo.
Mesto má približne 14 691 obyvateľov (2010).
Mestské časti.
Od 1. januára 1977 mesto Thuin pozostáva z týchto častí (bývalých obcí):
Tournai

Tournai je belgické mesto vo Valónskom regióne v provincii Hennegavsko. Je sídlom rímskokatolíckej diecézy.
Obyvateľstvo.
Mesto má približne 69 043 obyvateľov (2010).
Mestské časti.
Od 1. januára 1977 mesto Tournai pozostáva z týchto častí (bývalých obcí):
Antoing

Antoing je belgické mesto vo Valónskom regióne v provincii Hennegavsko.
Obyvateľstvo.
Mesto má približne 7 556 obyvateľov (2010).
Mestské časti.
Od 1. januára 1977 mesto Antoing pozostáva z týchto častí (bývalých obcí):
Lutyšské kniežatstvo

Lutyšské kniežatstvo bolo od roku 985 do lutyšskej revolúcie v roku 1789 kniežatstvo v Rímsko-nemeckej ríši. Od roku 1791 do roku 1792 a od roku 1793 do roku 1795 ho obnovili rakúski cisári Leopold II. Habsburský a František II. Habsburský. Na čele štátu stal lutyšský biskup. Hlavné mesto bolo súčasné belgické mesto Liège ("Lutych").
Brachylophosaurus

Brachylophosaurus („jašter s krátkym hrebeňom“) bol rod stredne veľkého vtákopyskatého dinosaura, ktorý sa vyskytoval v období vrchnej kriedy (asi pred 76,5 miliónmi rokov) na území dnešnej Montany (súvrstvie Judith River) a Alberty (súvrstvie Oldman). Jediný druh je Brachylophosaurus canadensis.
Brachylophosaurus bol typický hadrosaurid, dosahujúci zhruba 9 m dĺžky a hmotnosti približne 3,5 ton. Podobne ako príbuzné hadrosaury, disponoval kostným hrebeňom, tiahnúcim sa od nozdier po oči, ktorý mu slúžil ako pôsobivá ozdoba na prilákanie samíc v období párenia. Kačací zobák bol vpredu bezzubý zatiaľ čo oblasť stoličiek bola obsadená stovkami zubov. Medzi jeho ďalšie nezameniteľné znaky patria neobvykle dlhé predné končatiny, široký zobák a veľmi veľké nozdry na lebke, vďaka čomu je zrejme, že mal veľmi dobre vyvinutý čuch. Početné nálezy kostných abnormalít nasvedčujú možnosti, že tieto dinosaury v pomerne značnej miere trpeli nádorovými ochoreniami. V roku 2009 podrobila paleogenetička Mary Higby Schweitzerová stehennú kosť tohto dinosaura testovaniu na pôvodné proteíny. Ich chemické stopy potom boli v 80 miliónov rokov starej vzorke naozaj objavené.
Brachylophosaurus sa preslávil predovšetkým vďaka objavu nedospelého exemplára známeho ako „Leonardo“. V roku 2000 bola v Montane objavená skamenelina neobyčajne dobre zachovalého jedinca tohto rodu, ktorá bola viac než 90% kompletná a predovšetkým obsahovala aj odtlačky mäkkých tkanív tela (vrátane svalstva, kože a dokonca niektorých orgánov). 77 miliónov rokov starý hadrosaurid sa tak zapísal aj do Guinessovej knihy rekordov ako najlepšie zachovaná skamenelina dinosaura.
Zlatý glóbus za najlepší ženský herecký výkon (dráma)

Zlatý glóbus za najlepší ženský herecký výkon (dráma) udeľuje Hollywoodska asociácia zahraničných novinárov ("HFPA") na ceremónii Zlatých glóbusov od roku 1944. Vtedy sa kategória nazývala "Najlepšia herečka" a od roku 1951 sa cena udeľuje v dvoch kategóriách – "Najlepšia herečka v dráme" a "Najlepšia herečka v komédii alebo muzikáli". 
V roku 1963 bolo nominovaných až desať herečiek. Tri ceny si v tejto kategórii odniesli Ingrid Bergmanová (za roky 1944, 1945 a 1956) a Jane Fonda (za roky 1971, 1977 a 1978). Dva Glóbusy za sebou získali Ingrid Bergmanová, Rosalind Russellová, Geraldine Pageová, Jane Fondová a Meryl Streepová. Na 46. ročníku udeľovania cien boli v januári 1989 víťazky dokonca tri Jodie Fosterová, Shirley MacLaine a Sigourney Weaverová. Meryl Streep získala rekordných 12 nominácií a z toho dvakrát vyhrala. Legendárna Katharine Hepburnová obdržala 6 nominácii, ale ani jednu výhru.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje herečky, ktoré cenu vyhrali (zvýraznené sú tučne a na prvom mieste), a taktiež tie, ktoré boli na ňu nominované. Ďalej sú uvedené charaktery, ktoré stvárnili a filmy, za ktoré boli ocenené / nominované. Ak má film distribučný názov, je uvedený pod ním. Hviezdička indikuje, že umelec bol nominovaný na Oscara; dve hviezdičky, že Oscara získal. Medzi rokmi 1944 až 1949; a 1954 až 1956 neexistovali nominácie, ale len víťazky.
Chialingosaurus

Chialingosaurus bol pomerne malý stegosaurus z čeľade Stegosauridae (infrarad Stegosauria). Od krku až do stredu chrbta Chialingosaura prebiehali v dvoch radoch malé platne. Od stredu chrbta až ku koncu chvosta sa ďalej dvíhali párovo usporiadané tŕne. Lebka tohto dinosaura bola vysoká a úzka a v porovnaní s ostatnými stegosaurami sa vyznačuje malým počtom zubov. Tie boli rovnako ako u všetkých stegosaurov malé a trojuholníkovité. Tento štvornohý bylinožravý dinosaurus meral približne 4 m na dĺžku a vážil asi 150 kg. Jediný druh je Chialingosaurus kuani.
Objav a druhy.
Fosílie Chialingosaura boli objavené v čínskej provincii S’-čchuan (súvrstvie Shaximiao) v roku 1957. O dva roky neskôr tohto dinosaura opísal slávny čínsky paleontológ Young na základe veľmi neúplných pozostatkoch nedospelého jedinca. Názov tohto dinosaura je odvodený od rieky Chialing, v južnej Číne. Nález sa datuje do obdobia vrchnej jury (stupne oxford a kimeridž, teda pred približne 160 až 150 miliónov rokov).
BRICS

BRICS je označenie spoločného hospodárskeho zoskupenia krajín Brazília, Rusko, India, Čína a Južná Afrika. Prvýkrát toto označenie použila investičná banka Goldman Sachs v roku 2001, vtedy ešte ako BRIC. Južná Afrika pristúpila až v decembri 2010 a formálne bola uvedená 18. februára 2011. Od roku 2024 do BRICS vstúpili Egypt, Etiópia, Irán a Spojené Arabské Emiráty. Pôvodne malo od 1. januára 2024 dôjsť k rozšíreniu zoskupenia aj o Argentínu a Saudskú Arábiu. Argentína svoje pôvodné rozhodnutie po prezidentských voľbách v roku 2023 zmenila, lebo novozvolený argentínsky prezident Javier Milei členstvo krajiny v tomto zoskupení odmietol, členstvo Saudskej Arábie je doposiaľ nejasné.
Battlefield (herná séria)

Battlefield (z angličtiny: "bojové pole") je úspešná séria počítačových hier FPS žánru, vyvíjaná predovšetkým švédskou firmou EA Digital Illusions CE (skr. DICE) a vydávaná spoločnosťou Electronic Arts (vlastníkom DICE). Séria odštartovala v roku 2002 titulom Battlefield 1942 a v súčasnosti najpopulárnejším titulom je Battlefield 4. 
Herné vlastnosti.
Hry série Battlefield sú charakteristické silným dôrazom na režim multiplayer, ktorý je možno pociťovať na úkor režimu singleplayer. V režime multiplayer je základnou hráčskou motiváciou získavanie bodov a ocenení do štatistík hráča, ktoré mu umožňujú postup v kariére a otvárajú ďalšie možnosti, najmä rozšírenie arzenálu zbraní. Hráč má možnosť výberu špecializácie (napr. ostreľovač či medik) a významným herným prvkom je aj možnosť ovládať celý rad bojových vozidiel.
Hra sa môže odohrávať na mapách (územiach) rozličnej veľkosti, v závislosti na maximálnom možnom počte zúčastnených hráčov. Hráči sú obvykle rozdelení do dvoch súperiacich tímov, a preto je tu dôležitý aj aspekt tímovej kooperácie.
Jilmová skála

Jilmová skála je prírodná pamiatka ev. č. 934 v okrese Prachatice. Nachádza sa na Šumave, východne od obce Horní Vltavice. Je súčasťou CHKO Šumava.
Predmetom ochrany je súbor prirodzených lesných porastov v smreko-bukovom vegetačnom stupni Šumavy, kde sa v minulosti hojne vyskytovali bresty. Dôležitá porovnávacia plocha pre stanoviskový prieskum. Za povšimnutie stoja tiež skaly a horniny, na ktorých sa tieto porasty vyvinuli − migmatitizované biotitické pararuly, cordieritické nebulitické migmatity a pokročilé anatexity tvoria výrazné skaly, modelované periglaciálnym zvetrávaním (mrazové zruby, tory a skalné hradby, suťoviská).
Rajko Doleček

Prof. MUDr. Rajko Doleček, DrSc. (* 1. jún 1925, Praha† 20. december 2017, Ostrava) bol lekár česko-srbského pôvodu, profesor vo Fakultnej nemocnici Ostrava. Je autorom viac ako 200 odborných publikácií, popularizoval endokrinológiu, diabetológiu, zdravú výživu a dietológiu, najmä v televízii a v populárno náučných knižných publikáciách. Politicky a spoločensky aktívne obhajoval pozície srbského národa, čo ocenil aj bývalý český prezident Václav Klaus.
Životopis.
Matka bola bosnianska Srbka a otec Čech. Rajko Doleček študoval dva semestre medicínu v Belehrade, lekárska štúdia ukončil na Karlovej univerzite v Prahe. Od začiatku svojej medicínskej kariéry pracoval v Ostrave, sprvu na internom oddelení tamojšej nemocnice, neskôr na internej klinike Fakultnej nemocnice Ostrava. Docentom bol od roku 1965, doktorom vied od roku 1970, profesorom od 1993.
Od 70. rokov 20. storočia prezentoval v Československej televízii vzdelávacie cykly zamerané na problematiku nadváhy, cukrovky, hormonálnych porúch a starnutia. Najznámejší bol "Nebezpečný svět kalorií", ktorý sa zameral na nadváhu a zdravú životosprávu. Na rovnaké témy vydal niekoľko populárno náučných kníh. V osvetovej činnosti pokračoval aj po revolúcii. Spolu s Doc. MUDr. Leošom Středom sa podieľal na programe Československej, neskôr Slovenskej televízie "Tak už dosť!", zameranom aj na nadváhu, diéty a zdravú životosprávu. Vydal ďalšie diétne príručky a venoval sa diétnemu poradenstvu na internete. 
Kvôli zmiznutie časti svojej srbskej rodiny v vyhladzovacom tábore Jasenovac počas druhej svetovej vojny Ustašovci, po rozbití Juhoslávie (1991) a počas občiansko-etnicko-náboženskej vojny v bývalých krajinách Juhoslávie sa angažoval za srbský národ, a to najmä vo svojich knihách a novinových článkoch.
Zomrel 20. decembra 2017 po krátkej vážnej chorobe vo Fakultnej nemocnici v Ostrave-Porube. Posmrtne mu bol prezidentom republiky 28. októbra 2018 prepožičaný Rád Tomáš Garrigue Masaryka I. triedy za zásluhy o rozvoj demokracie, humanity a ľudské práva.
Letecká telekomunikačná sieť

Letecká telekomunikačná sieť ponúka služby spojenia pre dátový prenos organizáciám poskytujúcim letové prevádzkové služby a spoločnostiam prevádzkujúcim lietadlá a zebezpečuje nasledujúce typy spojenia:
Ponúka spojenie medzi
Okrem toho zabezpečuje dátový prenos, je založená na medzinárodne uznávaných štandardoch pre dátový prenos, určuje architektúru, ktorá umožňuje zjednotiť verejné a súkromné podsiete „lietadlo – zem“ a „zem – zem“, využíva podsiete „lietadlo – zem“.
Prevádzkové požiadavky.
Na leteckú komunikačnú sieť sú kladené prísne prevádzkové požiadavky. Vyžaduje sa:
Protokoly.
V rámci leteckej komunikačnej siete sa využívajú viaceré komunikačné protokoly:
Aplikácia kontextového riadenia.
Umožňuje lietadlu pripojiť sa k pozemnému systému LPS, v niektorých prípadoch pozemný systém môže vyžadovať od lietadla nadviazať kontakt s konkrétnym pozemným systémom. Zabezpečuje výmenu informácií, vrátane poskytnutia adresy siete. Je možnosť smerovať informáciu o pripojení inému pozemnému systému LPS.
ATN zabezpečuje nasledujúce funkcie kontextového riadenia:
Aplikácia „Automatické závislé sledovanie“ ADS.
Aplikácia ADS zahrňuje palubné a pozemné komponenty. Palubný komponent zabezpečuje s použitím služby ATN možnosť automaticky prenášať pozemnému komponentu dáta, vysielané palubnými navigačnými systémami (napríklad identifikácia lietadla, štvorrozmerné informácie o polohe, dáta o zámere lietadla a doplnkové dáta)
ATN zabezpečuje nasledujúce funkcie ADS:
Aplikácia „spojenie riadiaci – pilot“ dátovým spojom“
Aplikácia zahrňuje palubné a pozemné komponenty, zabezpečuje možnosť výmeny dát medzi orgánmi LPS a lietadlami.
ATN zabezpečuje funkcie aplikácie spojením „riadiaci – pilot“ dátovým spojom 
Aplikácia „letová informačná služba“ (FIS)
Ponúka užívateľom vzdušného priestoru letové informačné služby, zabezpečované pozemnými službami.
Aplikácia „automatická informačná služba v koncovej oblasti (ATIS)“
ATN zabezpečuje nasledujúce funkcie aplikácie ATIS
Aplikácia „spojenie medzi strediskami“
Umožňuje vykonávať výmenu informácií medzi orgánmi letových prevádzkových služieb.
Výmena dát medzi strediskami LPS.
Výmena dát predstavuje spôsob aplikácie ATN, ktorý je využívaný dvoma strediskami letových prevádzkových služieb a umožňuje výmenu informácii LPS, týkajúcich sa oznámenia letu, koordinácie letu, predanie riadenia letu a správ s voľným textom.
ATN zabezpečuje nasledujúce funkcie aplikácie výmeny dát:
Aplikácia „služba výmeny správ LPS“
Zabezpečuje výmenu správ LPS medzi užívateľmi
ATN zabezpečuje nasledujúce funkcie aplikácie „Služba výmeny správ LPS“
Mil Mi-26

Mil Mi-26 (v kóde NATO: Halo) je ruský (pôvodne sovietsky) viacúčelový dopravný vrtuľník. Použiteľný v civilnom aj vo vojenskom sektore. Je to najväčšia a najvýkonnejšia sériovo vyrábaná helikoptéra. 
Prvý let stroj absolvoval 14. decembra 1977. Vyrábal sa v Rostovskej vrtuľníkovej továrni v meste Rostov nad Donom. Dodnes bolo postavených spolu 276 sériových strojov.
Stroj Mi-26 je pre svoju veľkosť posádkami prezývaný „lietajúca krava“ (letajuščaja karova). Ako viacúčelový vrtuľník môže byť použitý pre civilné aj vojenské účely. Jeho nosnosť sa pohybuje do 20 ton. Cena jedného kusu sa pohybuje okolo 20-25 miliónov dolárov.
Vznik a vývoj.
Ťažký prepravný vrtuľník Mi-26 vznikol začiatkom sedemdesiatych rokov ako náhrada modelov Mi-6 a Mi-10. Konštrukciou je podobný základnému návrhu jednorotorových vrtuľníkov Mil. Model je vybavený osemlistovým hlavným rororom, trojnohým podvozkom so zdvojenými kolesami a priestranným nákladným priestorom. Model zaviedli do prevádzky začiatkom osemdesiatych rokov, po prvom lete prototypu v roku 1979. Svoje vlastnosti dokázal mnohými výškovými a záťažovými rekordmi. Armáda tento model nasadzuje prevažne na logistickú podporu aj na prepravu vozidiel a delostrelectva, menej na podporu na bojovom poli.
Špecifikácie.
Špecifikácie sú spracované na základe publikácie "Jane's All The World's Aircraft 2003–2004."
Ornithocheirus

Ornithocheirus (z gréckeho slova „ορνις“ - "vták" a „χειρ“ - "ruka") je rodové meno veľkých pterosaurov z čeľade Ornithocheiridae. V období spodnej a sčasti aj vrchnej kriedy (asi pred 125 až 90 miliónmi rokov žili tieto lietajúce plazy v Európe a Južnej Amerike. Niekoľko väčších kostrových fragmentov bližšie neurčeného druhu boli nájdené v brazílskom súvrství Santana. Na základe týchto objavov vedci usudzujú, že spoločne s rodom Quetzalcoatlus by mohol byť jedným z najväčších pterosaurov, aké kedy žili.
Opis.
Rozpätie krídel Ornithocheira dosahovalo až okolo 12 metrov a keď stál na zemi, jeho výška mohla dosiahnuť až ku 3 metrom. Dĺžka tela predstavovala asi 3,5 metra a len samotná hlava bola okolo 150 centimetrov dlhá. Napriek tomu predstavovala hmotnosť tohto pterosaura len okolo 70 kilogramov. Podobne ako iné pterodaktyly mal aj ornithocheirus masívnu prednú časť tela s veľkou hlavou a krkom. Mal nápadný zobák s vertikálnym hrebeňom na špičke, ktorého účel dodnes nie je známy, pravdepodobne však slúžil na prilákanie samičky počas obdobia párenia, ktorú si vyberal samec s najväčším hrebeňom. Jeho potravu zrejme tvorili hlavonožce a ryby.
Sordes

Sordes je rodové meno dlhochvostého pterosaura (Rhamphorhynchoidea), žijúceho v období vrchnej jury na území dnešného Kazachstanu (pri úpätí pohoria Karatau).
Opis.
Rozpätie krídel tohto malého letca predstavovalo len 63 cm. Čeľuste boli pretiahnuté v dlhý, rovný a špicatý zobák. Lebka bola dlhá 8 cm, krk bol krátky a krídla tiež pomerne krátke. Chvost tvoril viac ako polovicu celkovej dĺžky tela. Najzaujímavejším znakom sordesa je zachovaná telesná pokrývka v podobe akéhosi jemného páperia, preukázateľná na skameneline prvého jedinca. Ten bol objavený v 60. rokoch minulého storočia a zachoval sa na doske ako takmer kompletná kostra. Ide o prvý dôkaz faktu, že niektoré pterosaury boli zrejme teplokrvné a chránili si akýmsi srstnatým pokryvom svoje telesné teplo.
Colt Detective Special

Colt Detective Special je americký revolver s krátkou hlavňou a bubienkom na 6 nábojov. Už názov napovedá o tom, že zbraň bola určená na skryté nosenie pre policajných detektívov.
Letové prevádzkové služby Slovenskej republiky

Letové prevádzkové služby Slovenskej republiky (LPS SR) je štátny podnik, ktorý poskytuje služby riadenia letovej prevádzky vo vzdušnom priestore Slovenskej republiky. Podnik bol založený 1. januára 2000 rozhodnutím Ministerstva dopravy, pôšt a telekomunikácií SR. V roku 2023 odriadila LPS SR 522 514 letov, čo bol 13 % nárast oproti predošlému roku. Počet preletov bol takmer 430 tisíc. Prílety a odlety na slovenské letiská boli v počte 93 060, čo predstavje nárast o viac ako 6 % oproti predpandemickému roku 2019.
Letové prevádzkové služby.
Letové prevádzkové služby patria medzi hlavnú náplň činnosti LPS SR. Tieto služby sú poskytované troma druhmi pracovísk:
Za riadený priestor sa považuje priestor vo výške nad 
Letecké telekomunikačné služby.
Komunikačné služby sú poskytované Slovak Aeronautical Telecommunication Network. LPS SR prevádzkuje navigačné služby, ktoré informujú o relatívnej polohe lietadla. Prehľadové služby využívajú sieť radarov na určenie polohy a výšky lietadiel ako aj iných ukazovateľov letovej prevádzky. LPS SR ponúka komplexné spracovanie informácií z týchto rôznych zdrojov.
V roku 2009 podpísalo Slovensko spolu s Bosnou a Hercegovinou, Českom, Chorvátskom, Maďarskom, Rakúskom, Slovinskom dohodu o vytvorení Funkčného bloku vzdušného priestoru Strednej Európy. Týmto sa Slovensko pripojilo k celoeurópskej iniciatíve Single European Sky na vytvorenie jednotného rámca poskytovania leteckých navigačných služieb. Služby budú naďalej poskytované jednotlivými krajinami.
Letecká informačná služba.
Do tejto oblasti patria informačné služby potrebné na plánovanie letov. Medzi informácie, ktoré letecký personál dostáva patria navigačné mapy, plány letísk, údaje situácii vo vzdušnom priestore a prípadných obmedzeniach a iné dôležité údaje. Niektoré informácie sa poskytujú aj online.
Služba pátrania a záchrany.
LPS SR vytvorili na koordináciu pátrania a záchrany civilných, bezpečnostných a vojenských zložiek Záchranné koordinačné stredisko. Sídli v Bratislave a má celoslovenskú pôsobnosť. Skutočných leteckých nehôd je však len 40 % z prípadov. Pod ostatné prípady patria falošné správy. Služby Záchranného koordinačného strediska boli počas roku 2022 využité 636 krát..
Fero Rajec

Fero Rajec (* 18. júl 1952, Bratislava) je slovenský spisovateľ.
Narodil sa v Bratislave, kde prežil svoju mladosť. Od roku 1975 žije v Holíči na Záhorí. Literárne začal tvoriť až koncom 20. storočia. Predtým uverejnil zopár článkov v rôznych časopisoch a denníkoch. Vo svojich dielach sa zameriava na humor, ale nevyhýba sa ani vážnej téme, kde píše o ľudskom utrpení, podrazoch, zločine, ale aj o láske a priateľstve medzi ľuďmi. V roku 2010 bol ocenený pamätnou medailou predsedu TTSK za prínos v oblasti umeleckej tvorby.
Tvorba - próza.
Iná tvorba.
- "Lavička kamenná" + "Levandule" + "Spomienka na starú dlažbu" + "Čo vy na to, pán Lotrinský" + "Grófka Alžbeta" - vyšli knižne dňa 4.11.2011 v zborníku básní pod názvom "Antológia Klubu autorov a priateľov literatúry na Záhorí" - ISBN 978-80-970687-1-4
Veľký týždeň

Veľký týždeň alebo Svätý a veľký týždeň či Strastný týždeň (gr. Μεγάλη Εβδομάδα, csl. Страстна́я седмица) je obdobie liturgického roka v gréckokatolíckej a pravoslávnej cirkvi, ktoré sa začína Veľkým pondelkom a končí sa Veľkou sobotu. Sprítomňuje tajomnú večeru, utrpenie a smrť Ježiša Krista a udalosti, ktoré jej predchádzali, ale má aj výrazný eschatologický rozmer. Všetky dni tohto týždňa majú prívlastok "veľký (-á)". 
Jednotlivé dni veľkého týždňa sú:
Pendantom v rímskokatolíckej cirkvi je Svätý týždeň.
Chválospev

Chválospev alebo hymna (gréc. "hymnos" - "chválospev") je lyrický žáner, druh ódy. Pôvodne hymnou ospevovali bohov a dodnes ma charakter velebenia, chvály. Básnici v nej vždy vyjadrovali krásu, dobro, ušľachtilosť, vznešené myšlienky. Hymna je žánrom vysokého štýlu, lebo autor oslavuje a velebí taký objekt, ktorý je sám osebe zárukou estetickej kvality. Spomedzi poetických foriem má najmenej osobnostný charakter.
Pôvod.
Jej vznik siaha až do starovekej Indie a Egypta. Neskoršie žáner obnovili rapsódovia v antickom Grécku. Aj kresťanská cirkev postavila tento žáner do samého centra básnickej tvorby. Najznámejšou hymnou kresťanskej literatúry je "Pieseň stvorenstva" (prekladá sa ako "Pieseň slnka"), ktorú vytvoril sv. František z Assisi. Chváli v nej všetko stvorenstvo ako dokonalé dielo Pána a zároveň opisuje aj krásu prírody. Báseň sa dodnes pokladá za prvé významné dielo talianskej poézie. Z vývinového aspektu je dôležité, že z textu vyžaruje radosť - prebytok kladných hodnôt.
Prebásnené hymny Gorazda Zvonického.
Za najväčší prekladateľský prínos slovenského básnika saleziána Gorazda Zvonického môžeme pokladať breviárové hymny, ktoré prebásnil z latinského originálu. Vyšli v troch zväzkoch pod názvom "Hymny na posvätenie času". Prvý a druhý zväzok vyšiel v roku 1975 a tretí o rok neskôr (1976). Niektoré z preložených hymnov boli zhudobnené a vyšli aj knižne pod názvom "Výber zhudobnených hymnov na posvätenie času so sprievodom organa".
Hymna dnes.
Tento žáner znovuobjavil anglický romantizmus; azda najkrajšou a najdokonalejšiu hymnu napísal Percy Bysshe Shelley. Emócie a silné city, charakteristické pre romantizmus, možno dobre vyjadriť práve chválospevom. V tomto období vznikli aj národné hymny, ktoré majú ceremoniálnu funkciu a sú súčasťou osláv štátnych sviatkov a iných významných udalostí. Autorom slovenskej hymny je Janko Matúška, hymny písal aj Pavol Országh Hviezdoslav ("Hymny a žalmy"), ale aj Emil Boleslav Lukáč.
Zdroj.
Teória literatúry pre gymnáziá a stredné školy, ISBN 80-85452-52-9
Jezerní slať

Jezerní slať je rašelinisko a prírodná pamiatka v okrese Prachatice. Nachádza sa na Šumave (Šumavské pláně), necelé juhovýchodne od Horskej Kvildy a od Kvildy, na území obce Kvilda. Je súčasťou NP Šumava, ktorého je I. zónou.
Vodstvo a podnebie.
Ide o rašelinisko rozvodnicového typu, menšiu časť odvodňuje Hamerský potok do Vydry, zvyšok Kvildský potok do Vltavy. Rozloha slatiny je , nachádza sa vo výške 1 057 a maximálna hrúbka vrstvy rašeliny dosahuje . Priemerná ročná teplota sa pohybuje okolo 1°C a pravidelne sú tu zaznamenávané teplotné minimá. Názov slatina dostala od dnes už rašeliníkmi zarasteného jazierka.
Prístup.
Najjednoduchší prístup k Jezernej slati je z turistického parkoviska pri ceste č. 169 z Kvildy do Horskej Kvildy. Od parkoviska vedie prístupová cesta ku dlhému podvalovému chodníku. Na okraji rašeliniska sa nachádza drevená rozhľadňa, z ktorej je možné vidieť celú rozlohu rašeliniska i s dominantným vrcholom Antýgl v pozadí.
Fauna a flóra.
Na slatine sa vyskytuje veľké množstvo rastlín, v strednej Európe veľmi vzácnych. Patrí medzi ne breza trpasličia, ktorá nedosahuje výšku väčšiu než , páperník pošvatý, borovica horská (kosodrevina) a mnoho ďalších. Vzácne živočíchy sú zastúpené tetrovom, rysom ostrovidom alebo myšovkou horskou.
Dejiny.
V 19. a 20. storočí bola pravá časť rašeliniska odvodnená a z časti vyťažená. Ťažba bola ukončená vyhlásením rezervácie v roku 1933, i dnes sú však následky ťažby zrejmé, napr. absenciou kosodrevinového porastu v niektorých častiach slatiny.
Sebecký gén

Sebecký gén (pôvodný angl. názov "The Selfish Gene") je významné vedecko-populárne literárne dielo britského zoológa a evolučného biológa Richarda Dawkinsa. V tejto knihe prichádza Dawkins s popisom génu ako hlavnej jednotky v prírodnom výbere a pri replikácii. Podľa tohto názoru nie je prírodný výber orientovaný na jedinca alebo skupinu jedincov, ale na samotný gén, kde termín gén je definovaný ako taká veľká sekvencia DNA, ktorá v sebe kóduje jednu určitú fenotypovú črtu svojho nositeľa.
Kniha je tiež známa zavedením teórie mému, imaginárnej častice, ktorá je nositeľom a replikátorom informácie pôsobiacej v spoločenstvách živých organizmov, najmä u človeka.
OpenOffice.org Math

OpenOffice.org Math je open source nástroj na vytváranie a úpravu matematických rovníc z kancelárskeho balíka OpenOffice.org. Ide o priameho konkurenta programu Microsoft Equation Editor z balíka Microsoft Office.
Vytvorené rovnice, vzorce môžu byť uložené do dokumentov vytvorených napríklad vo Writeri. Program podporuje rôzne fonty a export do formátu PDF.
Nefernefruaton

Nefernefruaton je meno niekoľkých členov Achnatonovej kráľovskej rodiny z obdobia 18. dynastie:
Keylogger

Keylogger (niekedy tiež nazývaný ako "Keystroke Logger") je software alebo hardware, ktorý zaznamenáva stlačenia jednotlivých klávesov. Antivírusovým programom bývajú keyloggery často považované za spyware, hlavne ak používajú dosť rozšírenú metódu hooking. Nedetekovatelné sú väčšinou keyloggery ktoré bežia v režime jadra (napr. ako ovládač klávesnice). 
Väčšina softwareových keyloggerov je typu rootkit, čo znamená, že využívajú rôzne techniky na skrytie svojej prítomnosti v OS, napríklad skrytie procesu, adresárov atď. V prípade, že ide o software, môžeme povedať že ide o určitú formu spyware, ale existujú aj hardwarové keyloggery. Bežnými súčasťami a funkciami keyloggerov sú v dnešnej dobe aj odchytávanie snímok z obrazovky, fotenie fotiek pomocou webkamery alebo osobitné zaznamenávanie a rozpoznávanie textu v komunikačných programoch a internetových prehliadačoch. Zachytené údaje sú šifrované a ostávajú v počítači, alebo sú posielané na email, FTP server alebo cez počítačovú sieť. Výnimkou nie sú ani keyloggery, ktoré zaznamenané dáta kopírujú vždy po pripojení špeciálneho USB kľúča, ktorý bol vopred pripravený ako ich úložisko.
Keylogger počítač priamo neohrozuje, ale slúži k zisťovaniu hesiel iných ľudí. V operačnom systéme bývajú chránené proti zničeniu alebo odstráneniu pomocou Archivácie alebo Skrytia súborov, takže ich nie je možné nájsť pomocou Prieskumníka.
Rozdelenie keyloggerov.
Poznáme dva typy hardwarového keyloggera:
CBS

CBS Broadcasting Inc. (skrátene CBS) je jedna z najväčších amerických spoločností, ktorá sa zaoberá televíznym a rozhlasovým vysielaním. Skratka je odvodená z pôvodného názvu Columbia Broadcasting System.
Leverkusen

Leverkusen je mesto v nemeckom spolkovom štáte Severné Porýnie-Vestfálsko vo vládnom obvode Kolín nad Rýnom. Nachádza sa na východnom brehu Rýna, asi v polovici cesty medzi Kolínom nad Rýnom a Düsseldorfom. Miestny futbalový klub je Bayer Leverkusen.
Alessandria

Alessandria je talianske mesto v oblasti Piemont, hlavné mesto rovnomennej provincie. Je to dôležitý železničný uzol.
Mesto má svoj názov podľa pápeža Alexandra III.
Externé odkazy.
Oficiálna stránka
Foggia (mesto)

Foggia je talianske mesto v regióne Apúlia, hlavné mesto rovnomennej provincie. 
Vývoj počtu obyvateľov.
"Počet obyvateľov"
Externé odkazy.
Oficiálna stránka
Vojak 1. stupňa

Vojak 1. stupňa je vojenská hodnosť, zaradená medzi mužstvo. V Ozbrojených silách Slovenskej republiky je to najnižšia vojenská hodnosť, nižšia ako Vojak 2. stupňa.
Hodnosť vojaka 1. stupňa sa používa pri prípravnej štátnej službe, buď 9- až 12-týždňovej, alebo pri štúdiu na vojenskej vysokej škole. Túto hodnosť dostanú dňom prijatia na bakalárske vysokoškolské štúdium študenti Akadémie ozbrojených síl generála Milana Rastislava Štefánika. Súčasne sú menovaní do funkcie kadet. Po ukončení štúdia sú absolventi menovaní do dočasnej štátnej služby a do hodnosti poručík. Počas pôsobenia v hodnosti dostávajú vojaci hodnostný plat 296 €.
Vojak 2. stupňa

Vojak 2. stupňa je vojenská hodnosť, zaradená medzi mužstvo. V Ozbrojených silách Slovenskej republiky je nižšia len hodnosť vojak 1. stupňa, ktorá sa používa len počas prípravnej služby. Vojak 2. stupňa je teda najnižšia hodnosť pre vojakov v dočasnej službe. Nasledujúca vyššia hodnosť je slobodník.
Počas prvého roka od udelenia hodnosti má vojak 2. stupňa hodnostný plat 592 €, do konca šiesteho 696 €.
V ozbrojených silách Slovenskej republiky (1939 – 1945) sa v období 15.október 1940 - 8. máj 1945 používalo označenie strelník.
Edme Mariotte

Edme Mariotte (* okolo 1620, Dijon, Francúzsko - † 12. máj 1684, Paríž) bol francúzsky kňaz a fyzik, jeden zo zakladateľov francúzskej Akadémie vied.
Životopis.
Mariotte bol katolícky duchovný v Dijone. Od založenia Akadémie vied v roku 1666 žil v Paríži a pracoval na problémoch tekutín a plynov. 
Jeho meno sa spája s Boyle-Mariottovým zákonom a Mariotovou fľašou. Mariotte je tiež považovaný za vynálezcu guľového kyvadla. 
&lt;br&gt;Objavil slepú škvrnu v ľudskom oku. Zaujímal sa aj o zemskú atmosféru, o poznanie vodného kolobehu, dažďa, ako vznikajú dažďové kvapky a skúmal atmosférický tlak.
Mariotte sa už v 1679 domnieval, že rastliny si vytvárajú potravu vďaka vlastnému chemickému procesu.
Zlatý glóbus za najlepší mužský herecký výkon (dráma)

Zlatý glóbus za najlepší mužský herecký výkon (dráma) udeľuje Hollywoodska asociácia zahraničných novinárov ("HFPA") na ceremónii Zlatých glóbusov od roku 1944. Vtedy sa kategória nazývala "Najlepší herec" a od roku 1951 sa cena udeľuje v dvoch kategóriách – "Najlepší herec v dráme" a "Najlepší herec v komédii alebo muzikáli". 
Tri ceny vyhrali len Jack Nicholson a Tom Hanks. Obidvaja herci taktiež získali Glóbus dva roky za sebou (Nicholson za roky 1974 a 1975, Hanks za roky 1993 a 1994). Rekordmanom v počtu nominácií je Al Pacino, ktorý bol nominovaný desaťkrát (z toho dvakrát vyhral). Legendárny Paul Newman bol v tejto kategórii nominovaný sedemkrát a ani raz sa mu nepodarilo vyhrať.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu vyhrali (zvýraznení sú tučne a na prvom mieste), a taktiež tých, ktorí boli na ňu nominovaní. Ďalej sú uvedené charaktery, ktoré stvárnili a filmy, za ktoré boli ocenení / nominovaní. Ak má film distribučný názov, je uvedený pod ním. Hviezdička indikuje, že umelec bol nominovaný na Oscara; dve hviezdičky, že Oscara získal. Medzi rokmi 1944 až 1949; a 1954 až 1956 neexistovali nominácie, ale len víťazi.
Irů dvůr

Irů dvůr je prírodná pamiatka ev. č. 1600 v okrese Prachatice. Nachádza sa v Šumavskom podhorí (Prachatická hornatina) na východnom okraji mesta Prachatice. Oblasť spravuje Agentúra ochrany prírody a krajiny ČR.
Predmetom ochrany sú lúky a pastviny s vstavačovcom májovým a kosatcom sibírskym.
Chráneným územím prechádza značený náučný chodník, ktorý bol vybudovaný v roku 1991, má dĺžku a 10 zastávok.
Zdroj.
"Na stránke cs wiki je uvedený názov Irův dvůr, no na oficiálnej stránke AOPK ČR je názov Irů dvůr."
Bešeňová (vodná nádrž)

Bešeňová je vodná nádrž na rieke Váh, pod priehradou Liptovská Mara, pri obci Bešeňová. Je súčasťou Vážskej kaskády a slúži ako vyrovnávacia nádrž počas špičkovej prevádzky elektrárne Liptovská Mara. Zemná hrádza vodnej stavby Bešeňová v údolnej časti tvorí spoločné teleso s preložkou železnice. 
Elektráreň.
Súčasťou nádrže je aj vodná elektráreň, ktorá bola uvedená do prevádzky v roku 1976. Elektráreň má nainštalované 2 horizontálne kaplanove turbíny s inštalovaným výkonom 4,64 MW a prietokom 20 m³/s. Ročná výroba elektrickej energie dosahuje priemerne 18,3 GWh.
Aucasaurus

Aucasaurus bol asi 5 m dlhý a okolo 700 kg vážiaci mäsožravý dinosaurus (teropód) z čeľade Abelisauridae. Žil v období vrchnej kriedy (asi pred 83 až 80 miliónmi rokov) na území dnešnej Argentíny. Jediný druh je Aucasaurus garridoi.
Blízko príbuzným, aj keď podstatne väčším rodom bol Carnotaurus. Aucasaurus bol v niektorých telesných znakoch vývojovo odvodenejší, napríklad mal ešte viac redukované predné končatiny a takmer mu už zmizli prsty. Kostra typového exemplára je kompletná až po trinásty stavec a tak máme pomerne dobrú predstavu o vzhľade tohto dravca. Ide dokonca o jeden z najkompletnejšie zachovaných exemplárov abelisaurida, známeho v súčasnosti. Lebka je mierne poškodená a existujú domnienky, že ide o pozostatok smrteľného boja tohto dinosaura.
V populárnej kultúre.
Aucasaurus sa objavuje v jednom diele dokumentu "Dinosaur Planet" (Planéta Dinosaurov) z roku 2003 (epizóda "Alpha's Egg"). Tento teropód je tu zobrazený ako svorkový lovec, útočiaci na sauropódy rodu Saltasaurus.
Vodné dielo Považská Bystrica

Vodné dielo Považská Bystrica je vodná elektráreň na derivačnom kanáli rieky Váh neďaleko mesta Považská Bystrica. Dielo bolo uvedené do prevádzky v roku 1964. Je súčasťou Vážskej kaskády a za VD ústi kanál do Vodnej nádrže Nosice.
Elektráreň.
Súčasťou diela je vodná elektráreň, ktorá má nainštalované 3 kaplanove turbíny s inštalovaným výkonom 55,2 MW a prietokom 3 × 134 m³/s. Ročná výroba elektrickej energie dosahuje priemerne 115,3 GWh.
Annalisa Ericsonová

Annalisa Ericsonová (* 14. september 1913, Štokholm, Švédsko – † 21. apríl 2011, Štokholm, Švédsko) bola švédska herečka známa predovšetkým z účinkovania vo švédskych filmoch v rokoch 1930 až 1950.
Herectvo začala študovať v roku 1930. Jej prvý filmový úspech bol film "Värmlänningarna" v roku 1932. V 40. rokoch 20.storočia sa objavila v niekoľkých muzikáloch s hercom Nilsom Poppem a tento pár sa stál známym pre svoje akrobatické tancovanie.
Jej posledná rola bola vo filme "Annalisa och Sven" v roku 2004. Ericsonová hrala celkovo v 58 švédskych filmoch.
Merný elektrický odpor

Merný elektrický odpor ρ alebo rezistivita alebo špecifický elektrický odpor je fyzikálna veličina, vyjadrujúca elektrický odpor vodiča dĺžky 1 m o priereze 1 m². 
Merný elektrický odpor je materiálová konštanta, charakterizujúca elektrickú vodivosť látky. Čím "väčší" je merný elektrický odpor, tým "menšia" je vodivosť danej látky.
Výpočet.
Základná jednotka merného elektrického odporu je [Ω·m²·m-1] (ohm meter štvorcový/meter), po vykrátení [Ω·m] a určuje ho vzťah:
kde "R" je elektrický odpor vodiča [Ω], "S" je obsah kolmého prierezu [m²] a "l" je dĺžka vodiča [m].
Závislosť merného elektrického odporu na teplote určuje vzťah:
kde "ρ0" je počiatočný merný odpor, "Δt" je rozdiel teplôt a "α" je teplotný súčiniteľ elektrického odporu.
Prevrátená hodnota merného elektrického odporu je merná elektrická vodivosť (konduktivita):
Využitie.
Pokiaľ poznáme dĺžku (l), prierez (S) a merný elektrický odpor vodiča z homogénneho materiálu (ρ), jeho odpor vypočítame zo vzťahu:
Hodnoty.
Kovy dosahujú hodnoty rádovo 10−8 Ω·m, polovodiče 10−6 Ω·m a izolanty 1010–1016 Ω·m
Hodnoty merného elektrického odporu vybraných materiálov pri teplote 20 °C sú uvedené v nasledujúcej tabuľke:
Jack Irons

Jack Irons (* 18. júl 1962, Los Angeles, Kalifornia, USA) je americký bubeník. Bol členom skupiny Red Hot Chili Peppers. V súčasnosti hrá v rôznych kapelách, no najmä v Pearl Jam.
Radim Uzel

MUDr. Radim Uzel, CSc. (* 27. marec 1940, Ostrava – † 2. máj 2022, Praha) bol český sexuológ a popularizátor sexuológie, gynekológ, riaditeľ Spoločnosti pre plánovanie rodiny a sexuálnu výchovu a vysokoškolský pedagóg. Publikoval množstvo populárnych článkov v tlači, bol autorom publicistických relácií v rozhlase.
Životopis.
Po maturite nastúpil na Lekársku fakultu Masarykovej univerzity v Brne. Pracoval na gynekologicko-pôrodníckom oddelení OÚNZ v Ústí nad Orlicí, potom na II. gynekologickej klinike v Brne, neskôr ako kúpeľný lekár vo Františkových Lázňach, ďalej bol krajským ordinárom v Ostravě. Po nežnej revolúcii pracoval v pražskom Ústave pre starostlivosť o matku a dieťa. Stál pri zrode politickej strany Nezávislá erotická iniciatíva (NEI), za ktorú bol členom Zastupiteľstva hl. m. Prahy. Bol externým učiteľom 2. lekárskej fakulty Karlovej univerzity v Prahe.